

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΚΡΗΤΗΣ**  **ΓΕΝΙΚΗ Δ/ΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ**  **Δ/ΝΣΗ ΔΙΟΙΚΗΤΙΚΟΥ – ΟΙΚΟΝΟΜΙΚΟΥ**  **ΠΕΡΙΦΕΡΕΙΑΚΗΣ ΕΝΟΤΗΤΑΣ ΛΑΣΙΘΙΟΥ**  **ΤΜΗΜΑ ΠΡΟΜΗΘΕΙΩΝ, ΠΡΟΣΟΔΩΝ &**  **ΠΕΡΙΟΥΣΙΑΣ**  **Ταχ. Δ/νση:** Τέρμα Πολυτεχνείου,  **Ταχ. Κώδικας:** 72100, Άγιος Νικόλαος  **Πληροφορίες:** Φουντοραδάκης Αρίστος  **Τηλέφωνο:** 2841340334-307  **Email:** fountoradakis.a@0531.syzefxis.gov.gr | **Άγιος Νικόλαος, 13/01/2025**  **Αρ. Πρωτ.: 9819**    **Προς:**   |  | | --- | | **Πλακαντωνάκης Μιχαήλ**  Τηλ. 6937028970. Τ.Κ. 72200, Ιεράπετρα  Ταχ. Δ/νση: Λακέρδα 33  Email: [info@mplak.gr](mailto:info@mplak.gr) | |

**Πρόσκληση εκδήλωσης ενδιαφέροντος για την** **προμήθεια και τοποθέτηση πινακίδων στις Αποκεντρωμένες Υπηρεσίες της Π.Ε. Λασιθίου στην Ιεράπετρα και στην Σητεία.**

Ο Αντιπεριφερειάρχης Λασιθίου

Έχοντας υπόψη:

1. Τις διατάξεις του Ν. 3852/2010 (ΦΕΚ 87Α΄/7-6-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως ισχύει.
2. Την υπ’ αριθμ. 1218/16-2-2021 (ΦΕΚ 762 τ.Β΄) απόφαση της Συντονίστριας της Αποκεντρωμένης Διοίκησης Κρήτης «Έγκριση τροποποίησης του Οργανισμού Εσωτερικής Υπηρεσίας της Περιφέρειας Κρήτης».
3. Τις διατάξεις του Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – Δημόσιο Λογιστικό και άλλες διατάξεις».
4. Τις διατάξεις του Ν. 4412/2016 «Δημόσιες συμβάσεις έργων, προμηθειών και υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ), όπως τροποποιήθηκε και ισχύει.
5. Τις διατάξεις της παρ. 19 του άρθρου 5 του Ν. 4623/19 όπως τροποποιήθηκε με την παρ. 8 του άρθρου 10 του Ν. 4625/19.
6. Το Π.Δ. 80/2016 (ΦΕΚ 145/Α/05-08-2016) «Ανάληψη υποχρεώσεων από τους Διατάκτες» όπως τροποποιήθηκε και ισχύει.
7. Την με αρ. πρωτ. 10610/11-01-2024 (ΦΕΚ 460 τ’Β) απόφαση περί μεταβίβασης αρμοδιοτήτων στους Αντιπεριφερειάρχες Περιφέρειας Κρήτης.
8. Την υπ’ αριθμ. 466325/30-12-2024 (ΑΔΑ: 6ΔΣΚ7ΛΚ-6Ξ1) παράταση θητείας των χωρικών Αντιπεριφερειαρχών στην Περιφέρεια Κρήτης.
9. Τo με αριθμ. πρωτ. 391581/07-11-2024 (ΑΔΑΜ: 24REQ015731326) αίτημα.
10. Την με αριθμ. 1269/2024(ΑΔΑ: ΨΧ857ΛΚ-ΕΟΣ) απόφαση Περιφερειακής Επιτροπής.
11. Την υπ’ αριθμ. 3809/2024 (ΑΔΑΜ:24REQ015797503) απόφαση ανάληψης υποχρέωσης.

**σας καλεί**

να υποβάλλετε έγγραφη κλειστή οικονομική προσφορά στην Περιφερειακή Ενότητα Λασιθίου, Δ/νση Διοικητικού – Οικονομικού, Τμήμα Προμηθειών Προσόδων και Περιουσίας **έως την Παρασκευή 24/01/2025 και ώρα 14:00 μ.μ.,** για την προμήθεια και τοποθέτηση **δυο (2) επιγραφών φανάρι γαλβανιζέ και δυο (2) επιγραφών plexi glass για τις Αποκεντρωμένες Υπηρεσίες της Π.Ε. Λασιθίου στην Ιεράπετρα και στην Σητεία** με την διαδικασία της απ’ ευθείας ανάθεσης **με προϋπολογισμό 5.550,00 ευρώ με Φ.Π.Α.**

Αναλυτική περιγραφή των όρων της πρόσκλησης και των τεχνικών προδιαγραφών των προς προμήθεια ειδών περιλαμβάνονται στα παραρτήματα Α΄ και Β’.

Η παρούσα Πρόσκληση δημοσιεύεται στο Διαδίκτυο: στο Κεντρικό Ηλεκτρονικό Μητρώο Δημοσίων Συμβάσεων στην ιστοσελίδα [www.eprocurement.gov.gr](http://www.eprocurement.gov.gr), καθώς και στην ιστοσελίδα της Περιφέρειας Κρήτης [www.crete.gov.gr](http://www.crete.gov.gr).

|  |  |  |  |
| --- | --- | --- | --- |
|  |  |  | **Ο ΑΝΤΠΕΡΙΦΕΡΕΙΑΡΧΗΣ**  **ΛΑΣΙΘΙΟΥ**  **ΙΩΑΝΝΗΣ ΑΝΔΡΟΥΛΑΚΗΣ** |

**ΠΑΡΑΡΤΗΜΑ Α΄**

**Α. Αντικείμενο της πρόσκλησης**

Αντικείμενο της παρούσας πρόσκλησης είναι η προμήθεια και τοποθέτηση **δυο (2) επιγραφών φανάρι γαλβανιζέ και δυο (2) επιγραφών plexi glass στις Αποκεντρωμένες Υπηρεσίες της Π.Ε. Λασιθίου.**

**Για την Ιεράπετρα** η επιγραφή γαλβανιζέ θα πρέπει να είναι **διαστάσεων 260\*60cm και 10cm πάχος και η plexy glass 70\*100cm** και

**για τη Σητεία** η επιγραφή γαλβανιζέ **διαστάσεων 300\*70cm και 10cm πάχος και η plexy glass 100\*70cm.**

Ο προϋπολογισμός της Προμήθειας ανέρχεται στις **5.550,00 ευρώ με Φ.Π.Α**., με την διαδικασία της απευθείας ανάθεσης.

Για οποιαδήποτε πληροφορία ως προς το αντικείμενο της παρούσας και τους λοιπούς όρους, αρμόδιο είναι το Τμήμα Προμηθειών Προσόδων και Περιουσίας της Διεύθυνσης Διοικητικού-Οικονομικού της Π.Ε. Λασιθίου (τηλ. Επικοινωνίας 2841340334,307).

Η υποβολή προσφοράς αποτελεί τεκμήριο ότι ο προσφέρων έχει λάβει πλήρη γνώση και αποδέχεται τους όρους καθώς και τις τεχνικές προδιαγραφές της παρούσας πρόσκλησης.

**Β. Προϋποθέσεις συμμετοχής**

Ο ενδιαφερόμενος θα πρέπει να έχει τη δυνατότητα παράδοσης των προς προμήθεια ειδών άμεσα και τα είδη θα πρέπει να διαθέτουν τα τεχνικά χαρακτηριστικά που περιγράφονται στο Παράρτημα Β΄ της προσκλήσεως.

**Γ. Κατάρτιση και υποβολή προσφορών**

Η προσφορά υποβάλλεται ή αποστέλλεται με οποιονδήποτε τρόπο από τον υποψήφιο Ανάδοχο, σε σφραγισμένο φάκελο, στον οποίο τοποθετείται:

* Έγγραφη οικονομική προσφορά σύμφωνα με το Παράρτημα Γ’. Οι τιμές των προσφορών θα εκφράζονται σε ευρώ. Στην οικονομική προσφορά να αναγράφεται η τιμή ανά προσφερόμενο είδος.
* Υπεύθυνη δήλωση στην οποία να δηλώνεται ότι ο οικονομικός φορέας δεν εμπίπτει στις καταστάσεις της παρ. 1 του άρθρ. 73 του Ν. 4412/2016. Η υπεύθυνη δήλωση σε περίπτωση νομικού προσώπου υπογράφεται από το νόμιμο εκπρόσωπο αυτού.
* Αποδεικτικά φορολογικής και ασφαλιστικής ενημερότητας σε ισχύ. Τα αποδεικτικά ασφαλιστικής ενημερότητας αφορούν τόσο την κύρια όσο και την επικουρική ασφάλιση.
* Βεβαίωση έναρξης επιτηδεύματος από την αρμόδια Οικονομική Αρχή (Δ.Ο.Υ) και τις μεταβολές του.
* Σε περίπτωση που τα αποδεικτικά αποτελούν ιδιωτικά έγγραφα, μπορεί να γίνονται αποδεκτά και σε απλή φωτοτυπία, εφόσον συνυποβάλλεται υπεύθυνη δήλωση στην οποία βεβαιώνεται η ακρίβεια τους.

Στο φάκελο της προσφοράς πρέπει να αναγράφονται ευκρινώς:

α. Η λέξη «ΠΡΟΣΦΟΡΑ» με κεφαλαία γράμματα.

β. Ο πλήρης τίτλος της αρμόδιας Υπηρεσίας (Περιφερειακή Ενότητα Λασιθίου, Διεύθυνση Διοικητικού-Οικονομικού, Τμήμα Προμηθειών Προσόδων και Περιουσίας).

γ. Ο αριθμός πρωτοκόλλου της Πρόσκλησης.

δ. Τα στοιχεία του αποστολέα (επωνυμία και διεύθυνση του υποψήφιου Αναδόχου, οδός, αριθμός, πόλη, ΤΚ, τηλέφωνα, e-mail).

Περίπτωση προσφοράς που παρουσιάζει επιφυλάξεις ή αποκλίσεις από οποιοδήποτε όρο της παρούσας απορρίπτεται. Αν υπάρχει στην προσφορά οποιαδήποτε διόρθωση, αυτή πρέπει να είναι καθαρογραμμένη και υπογεγραμμένη από τον υποψήφιο ή το νόμιμο εκπρόσωπό του.

**Δ. Χρόνος και Τόπος Παράδοσης**

1. Η παράδοση και τοποθέτηση των πινακίδων θα γίνει το πολύ μέσα σε διάστημα δύο (2) μηνών από την υπογραφή της σύμβασης.
2. Η παράδοση και τοποθέτηση των πινακίδων θα γίνει στην έδρα των απομακρυσμένων Υπηρεσιών της Π.Ε.Λ. στη Σητεία και την Ιεράπετρα σε χώρους που θα υποδειχθούν από τις Υπηρεσίες.
3. Η επιτροπή παραλαβής θα έχει το δικαίωμα να ελέγχει την ποιότητα των ειδών και να αρνηθεί την παραλαβή αυτών, αν υπάρχουν αιτιολογημένες αποκλίσεις από τις απαιτούμενες προδιαγραφές του εξοπλισμού.
4. Η προμήθεια, **ολοκληρώνεται και λήγει** με την οριστική παραλαβή και τοποθέτηση των προς προμήθεια ειδών.

**Ε. Υποχρεώσεις αναδόχου**

Ο ανάδοχος υποχρεούται να εξασφαλίσει την έγκαιρη και άριστη ποιότητα της προμήθειας και της παροχής εργασιών για την τοποθέτηση, που συνιστά το αντικείμενο της παρούσας Πρόσκλησης.

Τα πάσης φύσεως έξοδα (κόστος μεταφοράς κλπ) θα βαρύνουν τον προμηθευτή.

**ΣΤ. Τρόπος πληρωμής**

Η πληρωμή του αναδόχου θα γίνει συνολικά μετά την οριστική παραλαβή του αντικειμένου της παρούσας πρόσκλησης με την εξόφληση του 100% της αξίας του τιμολογίου που θα εκδοθεί.

Ο **αριθμός Ηλεκτρονικού Τιμολογίου της Π.Ε. Λασιθίου**, σύμφωνα με το μητρώο Αναθετουσών Αρχών Ηλεκτρονικής Τιμολόγησης **(ΑΑΗΤ)** είναι **1007.F01267.0001** .

Τον Ανάδοχο θα βαρύνουν οι νόμιμες κρατήσεις επί της καθαρής συμβατικής αξίας.

**ΠΑΡΑΡΤΗΜΑ Β΄**

**ΤΕΧΝΙΚΕΣ ΠΡΟΔΙΑΓΡΑΦΕΣ**

Για την προμήθεια και τοποθέτηση των πινακίδων στις Αποκεντρωμένες Υπηρεσίες της Π.Ε. Λασιθίου στην Ιεράπετρα και στην Σητεία απαιτείται η προμήθεια των παρακάτω ειδών:

|  |  |  |  |
| --- | --- | --- | --- |
| **ΠΙΝΑΚΑΣ ΕΙΔΩΝ ΠΙΝΑΚΙΔΩΝ ΑΠΟΚΕΝΤΡΩΜΕΝΩΝ ΥΠΗΡΕΣΙΩΝ ΙΕΡΑΠΕΤΡΑΣ - ΣΗΤΕΙΑΣ** | | | |
| **Α/Α** | **ΕΙΔΟΣ** | **ΔΙΑΣΤΑΣΕΙΣ** | **ΠΟΣΟΤΗΤΑ** |
|  | Επιγραφή φανάρι γαλβανιζέ 1 όψη βαμμένο, κομμένο σε laser, με plexy glass και φωτισμό led λευκό (φωτίζουν μόνο τα γράμματα). | 260\*60cm και 10cm πάχος | 1 |
|  | Επιγραφή φανάρι γαλβανιζέ 1 όψη βαμμένο, κομμένο σε laser, με plexy glass και φωτισμό led λευκό (φωτίζουν μόνο τα γράμματα). | 300\*70cm και 10cm πάχος | 1 |
|  | Plexy glass επιγραφή 6mm διάφανο με μεταλλικούς αποστάτες και αυτοκόλλητα κοπής. | 70\*100cm | 1 |
|  | Plexy glass επιγραφή 6mm διάφανο με μεταλλικούς αποστάτες και αυτοκόλλητα κοπής. | 100\*70cm | 1 |

**ΠΑΡΑΡΤΗΜΑ Γ΄**

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

**Προϋπολογισμός : 5.550,00 ευρώ (με Φ.Π.Α**.)

Ο (υποψήφιος-Ανάδοχος)………………….……………………………………………………….. με έδρα…………………………………… Οδός …...……………….. αριθμός ……. Τ.Κ………… τηλ …….……………………. ΑΦΜ……………………… ΔΟΥ……………………….. αφού έλαβα γνώση της αρ. πρωτ. ………….………………… πρόσκλησης για την προμήθεια και τοποθέτηση των πινακίδων στις Αποκεντρωμένες Υπηρεσίες της Π.Ε. Λασιθίου στην Ιεράπετρα και στην Σητεία,υποβάλλω την παρούσα προσφορά και δηλώνω ότι αποδέχομαι πλήρως και χωρίς επιφύλαξη όλους τους όρους της πρόσκλησης και αναλαμβάνω την εκτέλεση της προμήθειας στην κάτωθι τιμή:

|  |  |  |  |  |
| --- | --- | --- | --- | --- |
| **ΠΙΝΑΚΑΣ ΕΙΔΩΝ ΠΙΝΑΚΙΔΩΝ ΑΠΟΚΕΝΤΡΩΜΕΝΩΝ ΥΠΗΡΕΣΙΩΝ ΙΕΡΑΠΕΤΡΑΣ - ΣΗΤΕΙΑΣ** | | | | |
| **Α/Α** | **ΕΙΔΟΣ** | **ΔΙΑΣΤΑΣΕΙΣ** | **ΠΟΣΟΤΗΤΑ** | **ΠΡΟΣΦΕΡΟΜΕΝΗ ΤΙΜΗ ΧΩΡΙΣ ΦΠΑ** |
|  | Επιγραφή φανάρι γαλβανιζέ 1 όψη βαμμένο, κομμένο σε laser, με plexy glass και φωτισμό led λευκό (φωτίζουν μόνο τα γράμματα). | 260\*60cm και 10cm πάχος | 1 |  |
|  | Επιγραφή φανάρι γαλβανιζέ 1 όψη βαμμένο, κομμένο σε laser, με plexy glass και φωτισμό led λευκό (φωτίζουν μόνο τα γράμματα). | 300\*70cm και 10cm πάχος | 1 |  |
|  | Plexy glass επιγραφή 6mm διάφανο με μεταλλικούς αποστάτες και αυτοκόλλητα κοπής. | 70\*100cm | 1 |  |
|  | Plexy glass επιγραφή 6mm διάφανο με μεταλλικούς αποστάτες και αυτοκόλλητα κοπής. | 100\*70cm | 1 |  |
| **ΣΥΝΟΛΙΚΗ ΠΡΟΣΦΕΡΟΜΕΝΗ ΤΙΜΗ ΧΩΡΙΣ Φ.Π.Α. (αριθμητικώς και ολογράφως)** | | | |  |
| **ΣΥΝΟΛΙΚΗ ΤΙΜΗ ΜΕ Φ.Π.Α. (αριθμητικώς και ολογράφως)** | | | |  |

**Ημερομηνία, …../01/2025**

**Ο Προσφέρων**

**(Ονοματεπώνυμο-Υπογραφή-Σφραγίδα)**